
                                     București, 2 martie 2026

                                 PL-x 611/2020
			

Către,  
BIROUL PERMANENT AL
CAMEREI DEPUTAŢILOR

			
		Vă înaintăm alăturat raportul comun asupra proiectului de Lege privind înfiinţarea şi utilizarea Fondului de Solidaritate „Locuinţe pentru tinerii români”, trimis spre dezbatere în fond Comisiei pentru administrație publică și amenajarea teritoriului și Comisiei pentru buget, finanțe și bănci cu adresa nr. PLx 611/2020 din 6 octombrie 2020.
	
 
             

	PREŞEDINTE 
Florin-Claudiu ROMAN
	    PREŞEDINTE 
     Bogdan-Iulian HUŢUCĂ

PL-x 661/2020




RAPORT COMUN
asupra proiectului de Lege privind înfiinţarea şi utilizarea Fondului de Solidaritate „Locuinţe pentru tinerii români”

            În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru administrație publică și amenajarea teritoriului și Comisia pentru buget, finanțe și bănci au fost sesizate spre dezbatere în fond, cu proiectul de Lege privind înfiinţarea şi utilizarea Fondului de Solidaritate "Locuinţe pentru tinerii români", transmis cu adresa nr. PLx.611/2020 din 6 octombrie 2020.        
         Camera Deputaților este Cameră decizională, potrivit prevederilor art.75 din Constituția României, republicată și ale art.92 alin.(9) din Regulamentul Camerei Deputaților, republicat, cu modificările și completările ulterioare.     
         Senatul în calitate de primă Cameră sesizată a adoptat proiectul de lege în ședința din data de 30 septembrie 2020.
	Consiliul Legislativ a avizat favorabil proiectul de lege, conform avizului nr. 782 din 7 august 2020.
	Consiliul Economic și Social a avizat favorabil proiectul de lege, conform avizului nr. 6185 din 24 iulie 2020.
	Comisia pentru drepturile omului, culte și problemele minorităților naționale a avizat favorabil proiectul de lege, conform avizului nr. 4c-6/564 din 12 octombrie 2020.
	Guvernul, prin punctul de vedere transmis, nu susține adoptarea proiectului de lege.
	Proiectul de lege are ca obiect de reglementare înfiinţarea Fondului de Solidaritate „Locuinţe pentru tinerii români”, prin intermediul căruia se va putea acorda avansul necesar achiziționării unei locuințe de către tinerii sub 35 de ani, căsătoriţi, ,,care au posibilitatea de a achita ratele ulterioare obţinerii creditului”, însă ,,nu au posibilitatea de a achita avansul”.  
	În conformitate cu prevederile art.62, art.64 și art. 133 din Regulamentul Camerei Deputaţilor, republicat, cu modificările ulterioare, membrii celor două comisii sesizate în fond au examinat proiectul de lege în ședințe separate.
	Membrii Comisiei pentru buget, finanțe și bănci au examinat proiectul de lege în ședința, cu prezență fizică și on line, din data de 30 septembrie 2025.  
	La  ședința comisiei,  deputații  și-au înregistrat prezența conform listei de prezență. 
	La dezbaterea proiectului de lege a participat, în calitate de invitat, domnul Bogdan Ghinea – consilier  în  cadrul Ministerului Dezvoltării, Lucrărilor Publice și Administrației. 
	În urma examinării proiectului de lege şi a opiniilor exprimate, membrii comisiei au hotărât, cu majoritate de voturi, să transmită Comisiei pentru administrație publică și amenajarea teritoriului un raport preliminar prin care se propune respingerea proiectului  de Lege. 
	Membrii Comisiei pentru administraţie publică şi amenajarea teritoriului au examinat proiectul de lege în şedinţa din data de 2 martie 2026 şi au hotărât, cu majoritate de voturi,  respingerea proiectului de lege.
La lucrările Comisiei și-au înregistrat prezența deputații conform listei de prezență.
La dezbaterile care au avut loc a participat, în calitate de invitat, în conformitate cu prevederile art.56 și 57 din Regulamentul Camerei Deputaților, republicat, cu modificările ulterioare, domnul Aurel-Dragoș Drăghescu -– subsecretar de stat în cadrul Ministerului Dezvoltării, Lucrărilor Publice și Administrației.
	În urma examinării proiectului de lege și a opiniilor exprimate, membrii celor două Comisii au hotărât, cu majoritate de voturi, să propună plenului Camerei Deputaților prezentul raport comun de respingere a proiectului de Lege privind înfiinţarea şi utilizarea Fondului de Solidaritate "Locuinţe pentru tinerii români", deoarece prevederile proiectului de lege generează impact negativ asupra bugetului general consolidat, respectiv asupra veniturilor din impozitul pe profit,  ceea ce contravine  noilor măsuri fiscal – bugetare adopate pentru ajustarea deficitului bugetar.
	În raport cu obiectul şi conţinutul său, proiectul de lege face parte din categoria legilor ordinare.



	PREŞEDINTE 
Florin-Claudiu ROMAN





	    PREŞEDINTE 
   Bogdan-Iulian HUŢUCĂ

	SECRETAR, 
Szabolcs NAGY






	    SECRETAR, 
       Iulius-Marian FIRCZAK

	
    Consilier parlamentar Beatrice DRĂGAN 
	               Şef serviciu Giorgiana ENE                     
               Consilier parlamentar Amalia ROȘU 

